Πληροφορίες για τη διεξαγωγή των γραπτών εξετάσεων εξ αποστάσεως

Αγαπητοί φοιτητές,

εκτός από τις πληροφορίες που μπορείτε νά βρείτε στην ιστοσελίδα του Τμήματος και του Πανεπιστημίου μας: http://www.theol.uoa.gr/e3etastikh-periodos-ianoyarioy-febroyarioy-2021.html και https://www.uoa.gr/anakoinoseis\_kai\_ekdiloseis/proboli\_anakoinosis/tropos\_kai\_mesa\_diexagogis\_ton\_exetaseon/ θα πρέπει να γνωρίζετε ότι:

α. η πλατφόρμα τηλεδιάσκεψης είναι η Webex,

β. η εισαγωγή στο σύστημα θα γίνεται με το email που έχετε από το πανεπιστήμιο και έχει τη μορφή: sth0000000@uoa.gr.

γ. ο σύνδεσμος για την είσοδο στην πλατφόρμα θα αποσταλεί στο email που διατηρείτε στο Ίδρυμα δεκαπέντε (15) λεπτά πριν την έναρξη της διαδικασίας.

Εκτός από τις παραπάνω γενικές πληροφορίες θα πρέπει να λάβετε υπόψη σας, ειδικότερα για την εξέταση, τα παρακάτω:

1. την ΥΠΟΧΡΕΩΣΗ να έχετε ανοικτή την κάμερα και το μικρόφωνο καθ' όλη τη διάρκεια της εξέτασης, εφόσον στο χώρο σας δεν θα πρέπει να παρευρίσκονται άλλα άτομα,

2. πριν την έναρξη της εξέτασης θα γίνει ταυτοποίηση των εξεταζομένων, πράγμα που προϋποθέτει να έχετε δίπλα σας την ακαδημαϊκή ταυτότητα.

3. ότι μετά την ταυτοποίηση και σε συγκεκριμένη ώρα θα εμφανιστεί στο e- class, στα ΕΡΓΑΛΕΙΑ και στο στοιχείο «Εργασίες» η πρώτη ερώτηση,

4. ο χρόνος απάντησης και ελέγχου του γραπτού θα είναι 25 λεπτά,

5. θα έχετε 5 λεπτά χρόνο να κάνετε scanning ή να φωτογραφίσετε την απάντησή σας, την οποία θα επισυνάψετε στην Εργασία από το πεδίο «επιλογή αρχείου» (η δυνατότητα του αριθμού των αρχείων που μπορείτε να επισυνάψετε **σε κάθε απάντηση** είναι μέχρι δύο (2) αρχεία, δηλ. είτε ένα αρχείο PDF ή Word εἴτε 2 σελίδες Α4 που θα φωτογραφίσετε και θα επισυνάψετε ως 2 αρχεία),

6. οποιαδήποτε εργασία επισυναφθεί (ανεβάσετε) μετά τον προκαθορισμένο χρόνο, θα είναι εκπρόθεσμη,

7. μετά θα μεσολαβήσουν 5 λεπτά κενό, ώστε να προετοιμαστείτε για την εμφάνιση της επόμενης Εργασίας/Ερώτησης.

Εάν έχετε ήδη ανοίξει το εργαλείο «Εργασίες», θα πρέπει να κάνετε μία ανανέωση (Refresh), ώστε να δείτε την επόμενη ερώτηση.

Σε περίπτωση που αντιμετωπίσετε κάποιο πρόβλημα, θα μπορείτε να στείλετε email: mkolov@theol.uoa.gr.

Επίσης θα ήθελα να σας ενημερώσω ότι στόν σύνδεσμο: https-//eclass.uoa.gr/courses/NOC230/ υπάρχει η δυνατότητα να κάνετε πρακτική στην όλη διαδικασία.

Καλή επιτυχία!!